Source: http://www.bihon.ro/csm-jc-liberty-al-13-lea-titlu/news-20091011-02293482
Timestamp: 2018-03-22 08:20:13+00:00

Document:
CSM JC Liberty, al 13-lea titlu - BIHON
11. octombrie 2009 12:40
Szoke Laszlo (dreapta) a luptat pentru CSM JC Liberty la 66 kg
Judoka orădeni au învins în finală CS Poli Iaşi cu scorul de 4-3, după o dispută spectaculoasă. Imagini Video
Arena „Antonio Alexe” a găzduit turneul final al CN pentru echipe de judo seniori – Divizia A. Turneul final a reunit la start cele patru echipe calificate în semifinale, în urma celor două tururi precedente. Întrecerile au oferit dispute echilibrate şi spectaculoase. La masculin, formaţia CSM JC Liberty Oradea, pregătită de antrenorii Emil Morar şi Alexandru Lungu, a reuşit să se impună, adjudecându-şi cel de-al 13-lea titlu de campioană naţională. În semifinale s-au înregistrat rezultatele: CSM JC Liberty – CS Miercurea Ciuc 6-1, respectiv CS Poli Iaşi – CS Petrom Ploieşti Steaua Bucureşti 4-3. Echipa orădeană a tranşat rapid disputa cu cei de la Miercurea Ciuc, calificându-se fără probleme în finala mare, unde a dispus de CS Poli Iaşi cu scorul de 4-3.
CSM JC Liberty, în CCE
„A fost o dispută echilibrată, pe care am reuşit să o câştigăm. Am obţinut o victorie meritată, chiar dacă a fost un scor la limită, mai strâns ca de obicei. Echipa ieşeană, întărită cu trei judoka din Republica Moldova, a oferit o replică bună. Mă bucur pentru acest al 13-lea titlu pe care l-am obţinut. Avem un lot tânăr, de perspectivă. Am dori să ne înscriem în Cupa Campionilor Europeni, mai ales că această competiţie se va disputa într-o nouă formulă, care ne oferă şanse mai mari faţă de ediţiile precedente. Sper că vom găsi înţelegere la conducerea clubului în acest sens”, ne-a declarat antrenorul Emil Morar. În finala mică, CS Petrom Steaua – CS Miercurea Ciuc 4-3. Echipa orădeană a avut componenţa: Gyiorgyi Zantaraia (Ucraina), Cristian Rupa la 60 kg, Dan Fâşie, Laszlo Szoke la 66 kg, Costel Dănculea, Adrian Merge la 73 kg, Marian Halas, Alexandru Dragomir la 81 kg, Adrian Bogoşel, Adrian Checiu la 90 kg, Daniel Matei, Balla Zsolt la 100 kg, Bor Barna (Ungaria), Oumar Fall (Ungaria) la +100 kg. În întrecerea feminină, clasamentul final a fost: 1. CSM Cluj-Napoca Dinamo Bucureşti A; 2. CSŞ Petrom Steaua; 3. CSM Cluj Dinamo B; 4. CSŞ Unirea Iaşi.
Tot la Arena „Antonio Alexe” a avut loc ieri CN de lupte la sol. Podiumul competiţiei a fost ocupat de: 1. Dinamo Bucureşti A; 2. CSM Miercurea Ciuc; 3. CS Poli Iaşi.
Taguri: Arena „Antonio Alexe”, CN pentru echipe, CS Poli Iaşi, CSM JC Liberty, finala, judo seniori

References: CSM 
 CSM 
 CSM 

CSM 
 CSM 
 CSM 
 CSM 
 CSM